Joan Perez de Lazarraga - Wikipedia, entziklopedia askea.

# Joan Perez de Lazarraga

### Wikipedia(e)tik

Joan Perez de Lazarraga (Larrea, 1548?- Larrea, 1605eko apirilaren 11) euskal idazlea izan zen.

Larreako Dorrearen jauna izan zen, oñatiar jatorriko familia bateko kidea. Idazle moduan, euskarazko literaturan, Pizkunde garaiko egilerik bakarrenetakoa dugu, Bernart Etxeparerekin batean.

1567 urte inguruan paper sorta bat idatzirik utzi zuen, "Artzain nobela" batez ("Silbero, Silbia, Doristeo ta Sirena") eta 21 koplez osatua.

Eskuizkribua 2004an aurkitu zuten Madrilen, antigoaleko denda batean. XVI. mendetik iritsi zaigun euskarazko testurik bakarrenetarikoa dugu eta Hego Euskal Herriko zaharrena. Gipuzkoako Foru Aldundia arduratu zen testua erosi eta gordetzeaz. Patri Urkizuk lehen edizioa prestatu zuen, Dianea eta Koplak izenburuarekin. Lehen edizio hau paper sorta agertu eta berehala egin zen, behar bezalako azterketarik gabe, eta euskalari talde bat edizio hobea atontzen ari da.

Aurkikuntza oso garrantzitsua izan da euskal hizkuntzalaritzaren aldetik. Izan ere, Arabako euskalkia eta mendebaleko euskararen hsitoria argitzeko tresna ezin hobea da, inoiz dokumentatu gabeko adizki eta hitzak baitakartza.

## [aldatu] Ikus, gainera

- Arabako idazleak.

## [aldatu] Kanpo loturak

- Joan Perez de Lazarraga "Literaturaren zubitegia"n
- Lazarragaren lanak "Klasikoen gordailua"n

"http://eu.wikipedia.org../../../j/o/a/Joan_Perez_de_Lazarraga_2c12.html"(e)tik eskuratuta

Kategoriak: Arabako idazleak • 1548ko jaiotzak • 1605eko heriotzak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Español